พอดีผ่าคลอดมาแล้ว2คนอายุครรภ์ประมาน4-5เดือน สามารถทำแท้งได้ไหมคะ ไม่สะดวกมีน้องคะ เพราะมีปัญหานิดหน่อย
สวัสดีค่ะ ก่อนจะตัดสินใจทำแท้ง ควรพิจารณาให้รอบด้าน และปรึกษากับคนใกล้ตัวก่อนค่ะ เพราะหากเราสามารถเลี้ยงดูลูกมาได้ 2 คนแล้ว คนที่ 3 นี้ก็ไม่น่าเกินกำลังความสามารถของเรา อีกทั้งลูกคนที่จะเกิดมานี้ อาจเป็นกำลังสำคัญในอนาคตของเราก็ได้ค่ะ ไม่อยากให้ทำแท้งโดยไม่ใคร่ครวญให้ดีทั้งนี้ หากจะทำแท้งจริงๆ และมีอายุครรภ์ที่ 4-5 เดือนแล้ว การใช้ยาสอดและ/หรือทานยาเพียงอย่างเดียว จะไม่ได้ผล ซึ่งต้องอาจใช้วิธีการขยายปากมดลูก และใช้เครื่องมือสุญญากาศดูดเนื้อเยื่อในมดลูกออกไป (vacuum aspiration) หรือใช้วิธีการขยายปากมดลูกและขูดมดลูก (dilation and evacuation or curretage) ออกค่ะ ทั้งนี้ ต้องทำโดยแพทย์เฉพาะทางสูติ-นรีแพทย์เท่านั้น และทำในสถานที่ที่มีความพร้อมของเครื่องมือที่สามารถดูแลเราได้เมื่อเกิดภาวะแทรกซ้อนค่ะ หากไม่ได้อยู่ในการดูแลของแพทย์เฉพาะทาง ก็อาจอันตรายถึงชีวิตได้ค่ะ